Diari Oficial de la Generalitat Valenciana


Sumari del DOGV 6343, del 30-08-2010 (2010/9427)

ORDE 74/2010, de 2 d'agost, de la Conselleria d'Educació, per la qual es convoca un concurs públic per a la concessió d'assignacions per gastos extraordinaris de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la impartició de l'oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que estan autoritzats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6343

Data del DOGV
:   30-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9427


Data del document
:   02-08-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * formació professional
    * ajuda pública
    * ensenyament professional

ORDE 74/2010, de 2 d'agost, de la Conselleria d'Educació, per la qual es convoca un concurs públic per a la concessió d'assignacions per gastos extraordinaris de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la impartició de l'oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que estan autoritzats. [2010/9427]
Atenent les necessitats d'aconseguir un major abast de qualificació professional en els ciutadans, l'ensenyança de la Formació Professional podrà flexibilitzar-se permetent, a les persones i principalment als adults, la possibilitat de combinar l'estudi i la formació amb l'activitat laboral o amb altres activitats.
Mitjançant una Orde de 27 de juny de 2008, de la Conselleria d'Educació, es regula l'oferta parcial de les ensenyances dels cicles formatius de Formació Professional a la Comunitat Valenciana i s'establix el procediment d'admissió en els centres docents públics, privats i privats concertats.
Esta convocatòria tracta de potenciar que els centres organitzen la impartició d'esta modalitat d'ensenyança, de conformitat amb les prescripcions contingudes en l'Orde de 27 de juny de 2008, de la Conselleria d'Educació anteriorment mencionada.
Per tot això, fent ús de les atribucions conferides per l'article 28.e de la Llei 5/1983, de 30 de desembre, del Consell, vista la proposta de la Direcció General d'Avaluació, Innovació i Qualitat Educativa i de la Formació Professional de data 29 de juliol de 2010, i de conformitat amb esta
ORDENE
Article 1. Convocatòria
1. Convocar ajudes per a centres docents públics i privats concertats de la Comunitat Valenciana per a la impartició de l'oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que estiguen autoritzats.
2. Aprovar les bases per les quals es regirà la convocatòria. Les dites bases s'inclouen en l'annex I de la present orde, així com el model de sol·licitud que consta en l'annex II.
Article 2. Finançament
1. La quantitat global màxima destinada a l'assignació per gastos extraordinaris de funcionament als centres docents públics dependents de la Conselleria d'Educació serà de 70.000 €, amb càrrec al crèdit existent en el capítol II del programa 421.70, del Pressupost de la Generalitat per a 2010, finançats al 50% pel Fons Social Europeu.
2. La quantitat global màxima destinada a les subvencions a centres docents concertats serà de 50.000 €, amb càrrec al crèdit existent en la línia pressupostària T7442000, del programa 421.50, secció 09, servici 02, del Pressupost de la Generalitat Valenciana per a 2010, finançats al 50% pel Fons Social Europeu.
3. Las subvencions es regiran pel que establix la Llei 38/2003, de 17 de novembre, General de Subvencions. Així mateix, s'aplicarà als centres docents privats concertats la regulació continguda en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (TRLHP), en allò que s'aplique en esta matèria, i el Reglament General de Subvencions, aprovat pel Reial Decret 887/2006, de 21 de juliol.
DISPOSICIONS FINALS
Primera
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir i modificar ajudes públiques, la present convocatòria no necessita ser notificada a la Comissió Europea per no reunir tots els requisits de l'apartat 1 de l'article 107, del Tractat de Funcionament de la Unió Europea. Als seus destinataris, els centres docents, no els reporta cap avantatge econòmic, sinó que es pretén compensar, en part, els gastos ocasionats per la impartició de l'oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que siguen autoritzats en la Formació Professional i, per tant, no hi ha falsejament de la competència al no afectar intercanvis comercials.
Segona
Es delega en la directora general d'Avaluació, Innovació i Qualitat Educativa i de la Formació Professional, la facultat per a concedir les ajudes i subvencions i se l'autoritza perquè dicte les resolucions necessàries per a l'execució de la present orde.
Tercera
L'orde produirà efectes des de l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, pot ser recorreguda potestativament en reposició o bé cabrà plantejar directament un recurs contenciós administratiu pels titulars dels centres privats, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Comunitat Valenciana.
València, 2 d'agost de 2010
El conseller d'Educació, p. s. (Resolució de 29.07.2010)
La secretària autonòmica de Educació,
CONCEPCIÓN GÓMEZ OCAÑA
Annex I
Bases de la convocatòria
Primera. Objecte de les ajudes
Les ajudes es destinaran a sufragar totalment o parcialment els gastos extraordinaris de funcionament i subvencionar centres docents no universitaris, públics i privats concertats, respectivament, ubicats a la Comunitat Valenciana, que hagen sigut autoritzats fins a la finalització del termini de presentació de sol·licituds a impartir oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que siguen autoritzats i sol·liciten l'ajuda prevista per la present convocatòria.
Segona. Beneficiaris
1. Poden ser beneficiaris d'ajudes els centres públics de titularitat de la Generalitat i privats concertats ubicats a la Comunitat que hagen sigut autoritzats a impartir l'oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que tinguen autoritzats, sempre que el grup o unitat corresponent s'haja constituït de manera efectiva o vaja a constituir-se durant l'any 2010, d'acord amb allò que s'ha indicat en l'Orde de 27 de juny de 2008, de la Conselleria d'Educació, per la qual es regula l'oferta parcial de les ensenyances dels cicles formatius de Formació Professional a la Comunitat Valenciana i s'establix el procediment d'admissió en els centres docents públics, privats i privats concertats (DOCV de 16 de juliol).
2. Els centres privats concertats han de complir tots aquells requisits que establix l'article 13 de la Llei 38/2003, de 17 de novembre, General de Subvencions.
Tercera. Sol·licituds: termini i formalització d'estes
1. El termini de presentació de sol·licituds serà fins al 27 de setembre de 2010.
2. El director o titular del centre que opte a la convocatòria ha de presentar la documentació següent:
a) Sol·licitud segons el model oficial que figura com annex II.
b) En el cas dels centres docents concertats, a més han de presentar la documentació següent:
b.1) Certificat de la Seguretat Social d'estar al corrent de les obligacions corresponents.
b.2) Certificat de l'Agència Tributària d'estar al corrent de les seues obligacions tributàries davant de la dita Administració
b.3) Certificat de la Conselleria d'Economia, Hisenda i Ocupació d'estar al corrent de les obligacions tributàries davant de la dita Administració.
b.4) Declaració responsable de no estar incurs en cap de les prohibicions establides en l'article 13, apartats 2 i 3, de la Llei General de Subvencions, recollida com a annex IV a la present orde. La dita justificació pot realitzar-se per qualsevol dels procediments indicats en l'apartat 7 del mencionat article 13. L'esmentat annex també substituïx la presentació de les certificacions en els casos previstos en l'article 24 del Reglament General de Subvencions.
b.5) Imprés normalitzat d'alta a tercers als efectes del que disposa l'Orde de 15 de febrer de 2005, de la Conselleria d'Economia, Hisenda i Ocupació, que regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat, el qual figura com a annex III en la present orde.
3. La documentació mencionada es presentarà en la Conselleria d'Educació; dirigida a la Direcció General d'Avaluació, Innovació i Qualitat Educativa i de la Formació Professional; Àrea de Formació Professional; Av. Campanar, 32 (46266), València, o fent ús de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Es considerarà com a data vàlida de presentació de la instància, la que figure en el registre d'entrada de la Conselleria d'Educació o de qualsevol dels mitjans establits en l'apartat 3.
5. Si la sol·licitud no reunix els requisits exigits es requerirà al centre perquè, en un termini de deu dies, esmene la falta o acompanye els documents preceptius, amb indicació que, si no ho fa així, es tindrà per desestimada la seua petició, prèvia resolució en què es declare esta circumstància, amb indicació dels fets produïts i les normes aplicables.
Quarta. Selecció
1. L'òrgan instructor de la present convocatòria serà l'Àrea de Formació Professional, que exercirà les funcions establides en l'article 24 de la Llei 38/2003, de 17 de novembre, General de Subvencions.
2. Per a la valoració de les sol·licituds, es constituirà una comissió designada per la directora general d'Avaluació, Innovació i Qualitat Educativa i de la Formació Professional i integrada pel president, que serà el cap d'Àrea de Formació Professional o la persona en qui delegue; un secretari o secretària, funcionari o funcionària de la Direcció General d'Avaluació, Innovació i Qualitat Educativa i de la Formació Professional, amb veu però sense vot; un representant de la Inspecció Educativa; i un director d'un centre docent en què no s'impartisquen o hagen d'impartir-se durant 2010 les ensenyances susceptibles d'ajuda.
3. Per tal que la comissió quede vàlidament constituïda, han d'actuar-hi tots els membres.
4. Vistes les sol·licituds presentades, la comissió de valoració comprovarà que les sol·licituds reunixen tots els requisits exigits en la present convocatòria i en els articles 2, 3 i 5.2 de l'Orde de 27 de juny de 2008, de la Conselleria d'Educació, i elaborarà un informe sobre la concessió de les ajudes a la vista dels criteris indicats en l'apartat 5 d'esta base, que servirà de base perquè l'Àrea de Formació Professional eleve la proposta d'adjudicació de les ajudes a la directora general d'Avaluació, Innovació i Qualitat Educativa i de la Formació Professional.
5. Els criteris de selecció que ha de tindre en compte la comissió de valoració seran els següents:
a) Serà susceptible d'ajuda la constitució de cada grup o unitat per al qual s'impartix un determinat mòdul del cicle formatiu.
b) L'import de l'ajuda es calcularà per prorrateig d'entre les sol·licituds que reunixen els requisits exigits.
Quinta. Resolució de la convocatòria.
1. Vista la proposta de resolució elevada per la direcció de l'Àrea de Formació Professional, la directora general d'Avaluació, Innovació i Qualitat Educativa i de la Formació Professional, per delegació del conseller, dictarà una resolució que serà notificada als interessats i publicada en el Diari Oficial de la Comunitat Valenciana.
2. El termini per a resoldre i notificar la resolució serà fins al 30 de novembre de 2010.
3. L'efectivitat de la resolució, adjudicant els gastos extraordinaris de funcionament i subvencions, quedarà condicionada a la seua expressa acceptació per part dels centres públics o titulars dels centres privats concertats i a l'efectiva constitució del grup o unitat per la qual es concedisca l'ajuda.
Sexta. Quantia i pagament de les assignacions per a gastos extraordinaris de funcionament i subvencions.
1. Las assignacions i subvencions que rebrà cada centre públic i privat concertat, respectivament, es calcularà per prorrateig entre tots els beneficiaris de l'import global màxim de 70.000 euros per a centres públics i 50.000 euros per a centres privats, si bé la quantia màxima que es podrà obtindre per cada grup o unitat de curs preparatori efectivament constituïda serà de 2.500 euros.
2. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el total de l'activitat subvencionada, segons el que disposa l'article 19.3 de la Llei General de Subvencions. Així mateix, en virtut del que establix l'article 30.4 de la mencionada Llei de General de Subvencions, ha d'acreditar-se l'import, procedència i aplicació dels dits fons addicionals.
3. Els centres públics dependents de la Conselleria d'Educació, rebran l'assignació en concepte de gasto extraordinari de funcionament, havent de justificar-ho segons el que preveu l'Orde de 18 de maig de 1995, de la Conselleria de Cultura, Educació i Ciència (DOGV de 9 de juny) i la base octava.
4. Els centres privats concertats percebran l'assignació després de la presentació dels justificants de gasto o qualsevol altre document amb validesa jurídica que permeta acreditar el compliment de l'objecte de la subvenció. S'estarà, en tot cas, al que establix respecte d'això en l'article 30 de la Llei General de Subvencions i en la base octava.
5. S'establix com a data límit per a la presentació de les dites justificacions el 12 de novembre de 2010. Així mateix, en la justificació objecte de la subvenció o gastos extraordinaris de funcionament, cal ajustar-se al que disposa l'article 30.2 i 30.8, de la Llei General de Subvencions.
6. Si dels justificants de gastos presentats resultara un import inferior a l'ajuda concedida, se'n procedirà a la reducció automàtica en la quantia necessària perquè l'ajuda no excedisca del gasto justificat.
7. El pagament de les assignacions i subvencions als centres públics i privats concertats, respectivament, es realitzarà íntegrament després de l'adjudicació definitiva i una vegada els beneficiaris hagen justificat l'activitat finançada i el seu corresponent gasto per mitjà de la documentació acreditativa.
Octava. Obligacions dels beneficiaris. L'acceptació de l'assignació o subvenció obliga als centres docents a:
1. Impartir una oferta parcial de les ensenyances dels cicles formatius de Formació Professional en la modalitat B): Oferta de mòduls professionals que s'oferixen de manera específica i diferenciada dels mòduls dels cicles formatius que tinguen autoritzats en els termes establits en l'orde que les regula.
2. Remetre a l'Àrea de Formació Professional, de la Direcció General d'Avaluació, Innovació i Qualitat Educativa i de la Formació Professional, una memòria, al finalitzar la seua execució.
3. Adjuntar a la memòria una certificació del consell escolar o consell social en el cas de centres integrats, que acredite que el total de l'ajuda concedida és utilitzada en la realització del curs o cursos en el cas de centres públics dependents de la Conselleria d'Educació.
4. Seran obligacions específiques dels centres privats concertats, com a perceptors de subvenció, a més del ja establit en anteriors bases:
a) El reintegrament dels fons percebuts i l'exigència dels interessos de demora des del moment del pagament de les ajudes, en els supòsits establits en la Llei General de Subvencions, article 37, sobre les causes del reintegrament de les ajudes i subvencions, i article 36, sobre la invalidesa de la resolució de la concessió.
b) Necessitat de comunicar l'obtenció de qualsevol altre recurs que finance l'activitat subvencionada, tan prompte com es conega i, en tot cas, amb anterioritat a la justificació de l'aplicació donada als fons percebuts (article 14.1.d, de la Llei General de Subvencions).
c) Declaració de les activitats realitzades (memòria), les quals han sigut finançades amb la subvenció i el seu cost, amb desglossament de cada un dels gastos.
5. Justificar el gasto per mitjà de les nòmines i costos socials per al cas dels centres privats concertats i, tant per als centres públics com per als privats concertats, justificar la resta de gastos per mitjà de les factures i rebuts corresponents, originals o degudament confrontats i ordenats, que n'acrediten el pagament material, així com la documentació acreditativa dels pagaments realitzats per mitjà d'extractes bancaris o altres documents provatoris d'estos, tenint en compte que segons l'article 2 de l'Orde ZED 0352/2008, de 14 d'octubre, per la qual es determinen els gastos subvencionables pel Fons Social Europeu durant el període de programació 2007-2013, només seran gastos subvencionables aquells «efectivament pagats», la comprovació dels quals requerix la justificació de la seua efectiva recepció. Igualment, serà imprescindible l'aportació en la dita justificació de la declaració de reintegraments a la Generalitat per a tots els centres concertats, els quals hauran d'aportar igualment els certificats d'estar al corrent de la Seguretat Social i l'Agència Tributària estatal i autonòmica. No es consideraran gastos efectivament pagats aquells justificats per mitjà de «rebut» o factures.
En el cas que els centres privats concertats aporten les nòmines i els corresponents documents justificatius del seu cobrament efectiu del professorat encarregat de la impartició de les ensenyances objecte de subvenció, també hauran de presentar els contractes d'eixe professorat i la seua dedicació horària en ensenyances que són objecte de concert en el mateix centre.
Així mateix, els centres públics i privats concertats hauran de tindre en compte les exigències següents:
a) Segellat de documents de gasto: Els documents de gasto han de segellar-se amb el text següent: Import cofinançat al 50% per la Conselleria d'Educació de la Generalitat Valenciana i el Fons Social Europeu: .............. euros. En l'espai s'inclourà l'import imputat a l'ajuda, que pot ser igual o inferior a l'import total del document de gasto.
b) Conservació de documents: Tots els documents relatius a esta convocatòria, tant els documents de gasto com els documents informatius elaborats, han de conservar-se fins a l'any 2018.
6. Quan les activitats han sigut finançades a través d'una subvenció o amb fons propis o altres subvencions o recursos, ha d'acreditar-se en la justificació l'import, procedència i aplicació de dites fons a les activitats subvencionades, segons el que disposa l'article 30.4 de la Llei General de Subvencions.
Novena. Seguiment
La Inspecció Educativa, i si és el cas, el Servici de Formació Professional de la Direcció General d'Avaluació, Innovació i Qualitat Educativa i de la Formació Professional, durà a terme el seguiment del desenrotllament de les activitats exercides.